 **ՀԱՍՏԱՏՈՒՄ ԵՄ**

**«Հավատարմագրման ազգային մարմին»**

**ՊՈԱԿ-ի տնօրենի պաշտոնակատար**

\_\_\_\_\_\_\_\_\_\_\_\_\_\_\_**Ա. Օբոսյան**(անուն, ազգանուն)

« 16 » դեկտեմբերի\_ 2019 թ.

N\_9-ԿՀ\_հրաման

**ԿԱՌԱՎԱՐՄԱՆ ՀԱՄԱԿԱՐԳ**

**ՓԱՍՏԱԹՂԹԱՎՈՐՎԱԾ ԸՆԹԱՑԱԿԱՐԳ**

**ՀԱՎԱՏԱՐՄԱԳՐՄԱՆ ԸՆԴԼԱՅՆՄԱՆ, ԿՐՃԱՏՄԱՆ**

**PR-7.10-7.11**

Գործարկման թվականը՝\_\_16.12.2019թ.\_\_\_\_\_

Երևան 2019

Բովանդակություն

[1. Կիրառման ոլորտը 3](#_Toc29393264)

[2. Նորմատիվ վկայակոչումները 3](#_Toc29393265)

[3. Տերմինները և սահմանումները 4](#_Toc29393266)

[4. Ընդհանուր դրույթները 4](#_Toc29393267)

[5. Հավատարմագրման ընդլայնման կարգը 5](#_Toc29393268)

[6. Հավատարմագրման կրճատման կարգը 6](#_Toc29393269)

# Կիրառման ոլորտը

**1.1** Սույն ընթացակարգը սահմանում է համապատասխանության գնահատման մարմինների (այսուհետ` ՀԳՄ) կողմից ներկայացրած հավատարմագրման ոլորտի ընդլայնմանն ու կրճատմանը ներկայացվող հավատարմագրման պահանջները և կարգը:

**1.2** Սույն ընթացակարգը մշակվել է ԳՕՍՏ ԻՍՕ/ԻԷԿ 17011-2018 ստանդարտի 7.10 և 7.11 կետերի պահանջների համաձայն:

# 2. Նորմատիվ վկայակոչումները

Սույն փաստաթղթում վկայակոչված են հետևյալ փաստաթղթերը՝

«Համապատասխանության գնահատման մարմինների հավատարմագրման կարգ» ՀՀ կառավարության 2012 թվականի սեպտեմբերի 6-ի N 1201-Ն որոշում

PR-7 Հավատարմագրման ընթացակարգը

PR-7.8 Հավատարմագրման վկայագրի բովանդակությանը և ձևակերպմանը, ինչպես նաև վերաձևակերպմանը ներկայացվող պահանջները

ԳՕՍՏ ԻՍՕ/ԻԷԿ 17000-2012 Համապատասխանության գնահատում. Բառարան և ընդհանուր սկզբունքներ

ԳՕՍՏ ԻՍՕ/ԻԷԿ 17011-2018 Համապատասխանության գնահատում. Համապատասխանության գնահատման մարմինների հավատարմագրում իրականացնող հավատարմագրման մարմիններին ներկայացվող ընդհանուր պահանջներ

# 3. Տերմինները և սահմանումները

Սույն ընթացակարգում կիրառված են «Հավատարմագրման մասին» ՀՀ օրենքով, ԳՕՍՏ ԻՍՕ/ԻԷԿ 17000 և ԳՕՍՏ ԻՍՕ/ԻԷԿ 17011 ստանդարտներով սահմանված տերմիններն ու սահմանումները:

# 4. Ընդհանուր դրույթները

**4.1** Հավատարմագրման ոլորտի ընդլայնման և կրճատման գործընթացներն իրականացվում են N 1201-Ն կառավարության որոշման հավելվածի, PR-7 և սույն ընթացակարգի պահանջների հիման վրա:

**4.2** Հավատարմագրման ոլորտի ընդլայման համար անհրաժեշտ է ներկայացնել հետևյալ փաստաթղթերը՝ թղթային և էլեկտրոնային տարբերակներով.

1) հավատարմագրման հայտը,

2) ավելացված հավատարմագրման ոլորտը կամ ամբողջ հավատարմագրման ոլորտը՝ լրացումներով,

3) կիրառվող ստանդարտների, ընթացակարգերի, տեխնիկական կանոնակարգերի և իրավական ակտերի ցանկը,

4) ընդլայնվող ոլորտի շրջանակում աշխատանքներ իրականացնող անձնակազմի վերաբերյալ տեղեկատվությունը,

5) արտադրանքի սերտիֆիկացման մարմնի հավատարմագրման ոլորտում ընդգրկված արտադրանքի փորձարկման իրականացման վերաբերյալ տեղեկատվությունը (արտադրանքի ՍՄ-ի համար),

6) համապատասխանության սերտիֆիկացում իրականացնելու համար անհրաժեշտ չափման միջոցներով (նմուշառման գործիքներով) հագեցվածության վերաբերյալ տեղեկատվություն (արտադրանքի ՍՄ-ի համար),

7) որակավորման ստուգմանը և/կամ միջլաբորատոր համեմատություններին (PT/ILC) մասնակցելու վերաբերյալ տեղեկատվությունը և Պլանը (ՓԼ-ի համար),

8) լաբորատորիայի ստանդարտ (տիպային) նմուշներով հագեցվածության վերաբերյալ տեղեկատվությունը (ՓԼ-ի համար):

**4.3** Հավատարմագրման ոլորտի կրճատումն իրականացվում է՝

1) ՀԳՄ-ի հավատարմագրման հայտի հիման վրա,

2) պարբերական/արտահերթ գնահատման արդյունքերի հիման վրա:

# 5. Հավատարմագրման ընդլայնման կարգը

**5.1** Հայտը և կից փաստաթղթերը ՀԱՄ ներկայացնելուց հետո, իրականացվում է հայտի ընդունում և վերլուծություն, այնուհետև փաստաթղթերի փորձաքննություն՝ համաձայն համապատասխանության գնահատման մարմինների հավատարմագրման կարգի և PR-7 ընթացակարգի:

**5.2** Փաստաթղթերի փորձաքննությունից հետո իրականացվում է գնահատում ըստ գործունեության իրականացման վայրի՝ համաձայն համապատասխանության գնահատման մարմինների հավատարմագրման կարգի և PR-7 ընթացակարգի:

**5.3** Հավատարմագրման փաստաթղթերի լրակազմը, գնահատման հաշվետվությունների հետ միասին, տրամադրվում է հավատարմագրման տեխնիկական կոմիտեին:

**5.4** Հավատարմագրման տեխնիկական կոմիտեն սահմանված ժամանակահատվածում որոշում է կայացնում ՀԳՄ-ի հավատարմագրման ընդլայնման կամ ընդլայնումը մերժելու վերաբերյալ: Մերժման դեպքում ՀԱՄ-ը տեղեկացնում է ՀԳՄ-ին՝ նշելով մերժման հիմքերը:

**5.5** Դրական որոշման ընդունման դեպքում ՀԱՄ-ը 5 աշխատանքային օրվա ընթացքում կնքում է հավատարմագրման պայմանագրին կից համաձայնագիրը, վերաձևակերպում հավատարմագրման վկայագիրը՝ համաձայն PR-7.8, հաստատում ընդլայնվող ոլորտը կամ ամբողջ ոլորտը՝ ներառելով ընդլայնվածը: Հավատարմագրման վկայագրին կցվում է հավատարմագրման ոլորտի ընդլայնման վերաբերյալ հավելված, ինչի մասին համապատասխան նշում է կատարվում հավատարմագրման գրանցամատյանում:

**5.6** Հավատարմագրման ընդլայնման գործընթացը կարող է համատեղվել ՀԳՄ-ի պարբերական գնահատման հետ: Այդ դեպքում ՀԳՄ-ն հայտը ներկայացնում է նշված գնահատումից առնվազն 2 ամիս առաջ:

**5.7** Հավատարմագրման ոլորտի ընդլայնման ընթացքում հավատարմագրման վկայագրի գործողությունը չի ընդհատվում և գործում է մինչև ՀԳՄ-ի հավատարմագրման ժամկետի ավարտը:

***6. Հավատարմագրման կրճատման կարգը***

**6.1** ՀԳՄ-ի հավատարմագրման հայտի հիման վրա հավատարմագրման ոլորտի կրճատումն իրականացվում է առանց տեղում գնահատման:

**6.2** Հավատարմագրման ոլորտի կրճատման համար անհրաժեշտ է ներկայացնել հետևյալ փաստաթղթերը՝ թղթային և էլեկտրոնային տարբերակներով.

1) հավատարմագրման հայտը,

2) կրճատված հավատարմագրման ոլորտը կամ ամբողջ հավատարմագրման ոլորտը՝ կրճատված,

3) կիրառվող ստանդարտների, ընթացակարգերի, տեխնիկական կանոնակարգերի և իրավական ակտերի ցանկը,

4) արտադրանքի սերտիֆիկացման մարմնի հավատարմագրման ոլորտում ընդգրկված արտադրանքի փորձարկման իրականացման վերաբերյալ տեղեկատվությունը (արտադրանքի ՍՄ-ի համար),

5) համապատասխանության սերտիֆիկացում իրականացնելու համար անհրաժեշտ չափման միջոցներով (նմուշառման գործիքներով) հագեցվածության վերաբերյալ տեղեկատվություն (արտադրանքի ՍՄ-ի համար),

6) լաբորատորիայի ստանդարտ (տիպային) նմուշներով հագեցվածության վերաբերյալ տեղեկատվությունը (ՓԼ-ի համար),

7) հավատարմագրման կրճատման վերաբերյալ որոշումը կայացնելուց հետո՝ ՀԳՄ-ի հավատարմագրման վկայագրի բնօրինակը:

**6.3** ՀԳՄ-ն ուղեկցող գրությամբ հայտը և կից փաստաթղթերը թղթային և էլեկտրոնային տարբերակներով ներկայացնում է ՀԱՄ: Հայտը գրանցելուց հետո ՀԱՄ-ի տնօրենի տեղակալը նշագրման թերթիկի միջոցով ՀԱՄ-ի գնահատողներից նշանակում է կատարող, ով 15 աշխատանքային օրվա ընթացքում նշված փաստաթղթերը վերլուծում և փաստաթղթերի փորձաքննության հաշվետվություն է ներկայացնում:

**6.4** Հավատարմագրման փաստաթղթերի լրակազմը և հաշվետվությունը տրամադրվում է հավատարմագրման տեխնիկական կոմիտեին՝ հավատարմագրման կրճատման վերաբերյալ որոշում կայացնելու համար:

**6.5** Եթե հավատարմագրման ոլորտի կրճատումը տեղի է ունեցել պարբերական/արտահերթ գնահատման ընթացքում կամ հավատարմագրման կասեցման արդյունքում, ապա հավատարմագրման տեխնիկական կոմիտեի կողմից կրճատման վերաբերյալ որոշումն ընդունվելուց հետո, 10 աշխատանքային օրվա ընթացքում, ՀԳՄ-ն փոփոխված փաստաթղթերի լրակազմը թղթային և էլեկտրոնային տարբերակներով ներկայացնում է ՀԱՄ:

**6.6** Կրճատված հավատարմագրման ոլորտը հաստատվում է ՀԱՄ-ի տնօրենի կողմից, այնուհետև վերաձևակերպվում է հավատարմագրման վկայագիրը՝ համաձայն PR-7.8 ընթացակարգի:

**6.7** Հավատարմագրման ոլորտի կրճատման ընթացքում հավատարմագրման վկայագրի գործողությունը չի ընդհատվում և գործում է մինչև ՀԳՄ-ի հավատարմագրման ժամկետի ավարտը: